stanford-oval/wikipedia huggingface dataset:
פרס אמי לבידור בפריים טיים לתוכנית המציאות-תחרות הטובה ביותר
שיאני זכיות ומועמדויות > מועמדויות

21מועמדויות: המירוץ למיליון
18 מועמדויות: טופ שף
14 מועמדויות: פרויקט מסלול
13 מועמדויות: The Voice
11 מועמדויות: רוקדים עם כוכבים
9 מועמדויות: אמריקן איידול
8 מועמדויות: המרוץ לדראג של רו פול
7 מועמדויות: הישרדות
5 מועמדויות: So You Think You Can Dance
4 מועמדויות: אתגר הנינג'ה והצלחתי!
2 מועמדויות: המתמחה
הערות שוליים

↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16
ולדימיר קוזלוב

| --- | --- |

קוזלוב במהלך אירוע מחווה לחיילים, דצמבר 2010
 לידה:  27 באפריל 1979 (בן 45) קייב, אוקראינה הסובייטית, ברית המועצות
 שם במה:  אלכסנדר קוזלוב אולג פרודיוס ולדימיר קוזלוב
 משקל:  137 ק"ג
 גובה:  2.03 מטר
 מקום מגורים:  באל הארבור, פלורידה, ארצות הברית
 לאום:  אוקראיני
 קריירה מקצוענית:  7 באפריל 2006 – 16 באוקטובר 2012 (6 שנים)
 מאמנים:  Deep South Wrestling Ohio Valley Wrestling
אולג אלכסנדרוביץ' פרודיוס (באוקראינית: Олег Олександрович Прудіус; נולד ב-27 באפריל 1979) הידוע יותר בשם הבמה שלו, ולדימיר קוזלוב הוא מתאבק עבר, שחקן, אמן לחימה ומפיק סרטים אוקראיני. הוא מוכר בעיקר בשל תקופתו בארגון ההיאבקות WWE, שבו היה פעם אחת אלוף הזוגות של ה-WWE ביחד עם סנטינו מארלה. הוא התאמן בהיאבקות, רוגבי, פוטבול, סמבו, קיקבוקס, ג'ודו, ג'ו ג'וטסו, ג'ו ג'יטסו ברזילאי ואמנויות לחימה משולבות. לפני שהופיע ב-WWE, קוזלוב היה פעם אחת האלוף במשקל כבד של OVW. בנוסף לכך, הוא המתאבק האוקראיני הראשון אשר התאבק בארגון ה-WWE.
כמו כן, פרודיוס עובד כשחקן המוכר בעיקר בשל תפקיד מזערי בסרט השעה ה-25 של ספייק לי ובתפקיד בעונה השנייה של הסדרה הסמויה.
ביוגרפיה

פרודיוס זכה במספר תחרויות כגון אליפות הסמבו במשקל כבד של ארצות הברית בשנת 2005 ואליפות ההיאבקות הבינלאומית במשקל כבד של USKBA.
קריירת היאבקות מקצועית > WWE > Ohio Valley Wrestling ו-Ohio Valley Wrestling‏ (2006–2008)

ב-17 בינואר 2006, ארגון ה-WWE הודיע על החתמתו של פרודיוס לחוזה פיתוח. בתום מעמד החתימה, הוא נלשח לארגון הפיתוח Deep South Wrestling‏ (DSW). ב-7 באפריל, הוא הופיע לראשונה בארגון תחת שמו האמיתי בקרב נגד בובי ווקר. ב-5 במאי, פרודיוס ערך את קרב הבכורה שלו שלא שודר בטלוויזיה, כשגבר על רוב קונוויי במופע שהתקיים בסן חוזה, קליפורניה. לילה לאחר מכן, במופע שהתקיים בסקרמנטו, קליפורניה, מאט סטרייקר התגרה בפרודיוס כשקרא לו "מהגר מלוכלך". כתוצאה מכך, פרודיוס תקף את סטרייקר.
ב-18 בדצמבר בפרק של תוכנית הדגל Raw, פרודיוס ערך את הופעת הבכורה שלו ב-WWE תחת שם הבמה ולדימיר קוזלוב. במשך מספר שבועות, הוא רואיין על ידי הארגון, כשטען שהוא יותר טוב מכל המתאבקים באותה התקופה. לעומת זאת, הוא נעדר מהופעות ברוסטר הראשי, בעוד שהתאבק במחלקות הפיתוח. ב-28 ביולי 2007, קוזלוב זכה באליפות במשקל כבד של OVW לאחר שניצח את פול ברצ'יל. לעומת זאת, הוא העניק את התואר למייקל וושינגטון קרואל הודות להסדר שהם הגיעו אליו קודם לכן.
קריירת היאבקות מקצועית > WWE > מרדף אחר אליפות ה-WWE‏ (2008–2009)

ב-4 באפריל 2008 בפרק של התוכנית סמאקדאון, קוזלוב ערך את קרב הבכורה הרשמית שלו ב-WWE כנבל. בקרב זה, הוא גבר על מאט בנטלי. במשך השבועות הבאים, קוזלוב ניצח בקלות מספר יריבים מקומיים ויריבים בעלי חשיבות נמוכה בתוכנית על מנת לחזק את מעמדו כמו קולין דילייני, פונאקי, ננזיו, ג'ימי וואנג יאנג, ג'יימי נובל, דומינו, סטיבי ריצ'רדס. לאחר שניצח מתאבקים אלה, הוא דרש שתהיה לו תחרות שוויונית יותר ולא חד צדדית. ב-12 בספטמבר בפרק של התוכנית סמאקדאון, הוא החל לפעול על פי דרישה זו, כאשר הוא תקף את ג'ף הארדי. במשך השבועות שבאו לאחר מכן, הוא המשיך לתקוף את הארדי ואת אלוף ה-WWE באותה התקופה, טריפל H, מה שהוביל לבסוף לפיוד משולש סביב אליפות ה-WWE. ב-7 בנובמבר בפרק של התוכנית סמאקדאון, קוזלוב קיבל קרב אליפות נגד טריפל H באירוע סדרת ההישרדות לאחר שהוא ניצח את אנדרטיייקר בפסילה בשל התערבות מצד ג'ף הארדי. במקור, הקרב היה אמור להיות קרב משולש עם הארדי, אך האחרון הוסר מקרב זה עקב פציעה עלילתית. פציעה זו הובילה להוספתו של אדג' לקרב, כשבסופו של דבר הוא זה שניצח בקרב המשולש בסדרת ההישרדות וכתוצאה מכך זכה בתואר.
קוזלוב המשיך להיות בתמונת האליפות, כאשר הוא השתתף באתגר "נצח את השעון" נגד אלוף ECW, מאט הארדי, על מנת לקבל קרב נוסף על אליפות ה-WWE; ניסיון זה לא צלח מבחינתו. הקרב ביניהם הוביל לקיום קרב נוסף, הפעם באירוע ארמגדון, שבו קוזלוב ניצח את הארדי בקרב שאינו היה על התואר. ניצחון זה סימל את ניצחון הבכורה של קוזלוב באירוע שלם וצפה. באירוע הרויאל ראמבל, שנערך ב-25 בינואר 2009, קוזלוב התחרה בקרב הרויאל ראמבל המסורתי, כשנכנס כמספר השישי, הספיק להדיח את קאלי הגדול, קרליטו ומונטל וונטביוס פורטר, אך הודח על ידי טריפל H. לאחר מכן, הוא העפיל לקרב תא ההדחות אשר התקיים באירוע אין דרך החוצה. בקרב זה, הוא הוצמד לראשונה והודח מהקרב על ידי אנדרטייקר. עם זאת, הוא עדיין נשאר בלתי מוצמד בתחרות יחידנית. רצף הניצחונות של קוזלוב הגיע לסיומו ב-2 במרץ 2009 בפרק של התוכנית Raw, לאחר שהפסיד לשון מייקלס; קרב זה קבע מי יתחרה נגד אנדרטייקר ברסלמניה 25. הפסדו הראשון בתוכנית סמאקדאון הגיע אחד עשר ימים לאחר מכן מידי אנדרטייקר.
קריירת היאבקות מקצועית > WWE > המעבר ל-ECW‏ (2009–2010)

ב-13 באפריל 2009, קוזלוב הועבר למותג ECW כחלק מהדראפט ה-WWE לשנת 2009, כאשר הוא היה הבחירה היחידה של הלילה. זמן קצר לאחר קיום הדראפט, דמותו קיבלה זווית חדשה שבה היא שמה דגש על כישורי הצבא שלו מרוסיה. ב-30 ביוני בפרק של התוכנית ECW, הוא חבר לויליאם ריגל בניצחונם על כריסטיאן וטומי דרימר. הפסדו הראשון בתחרות יחידנית הגיע ב-9 ביולי בפרק של התוכנית ECW, ובו הוא הפסיד לכריסטיאן בקרב אשר קבע את זהות הטוען לכתר לאליפות ECW של טומי דרימר באירוע לילה של אלופים.
ב-21 ביולי, קוזלוב היה מעורב בעלילה עם איזיקיאל ג'קסון, שבה שבוע אחר שבוע, האחד ניצח בקלות יריבים מקומיים בקרבות יחידים, כשלאחר הקרבות האחר הגיע וביצע על אותו היריב את מהלך הסיום שלו כמעשה שבה להתעלות על האחד שניצח את המקומי. ב-18 באוגוסט בפרק של התוכנית ECW, ג'קסון היה אמור להצטוות לשורות אלוף ECW באותה התקופה, כריסטיאן, לקרב זוגות נגד קוזלוב והטוען לכתר, ויליאם ריגל. לעומת זאת, ג'קסון בגד בכריסטיאן, וכתוצאה מכך הוא הצטרף לברית עם ריגל וקוזלוב. קוזלוב וג'קסון באו לעזרת ריגל בפיוד שלו עם כריסטיאן סביב אליפות ה-ECW, אך כל זה עדיין לא עזר לאחרון לשים ידו על התואר ולזכות בו. ב-15 בדצמבר בפרק של התוכנית ECW, קוזלוב הגיע ביחד עם ריגל כדי להתמודד מול ג'קסון בקרב באטל רויאל. במהלך הקרב, ריגל בגד בקוזלוב, כשגרם להדחתו. לאחר מכן, קוזלוב ניסה לתקוף את ריגל, אך ג'קסון הגיע ותקף בעצמו את קוזלוב מאחור ביחד עם ריגל. בגידה זו גרמה לפירוק הברית המשולשת.
קריירת היאבקות מקצועית > Inoki Genome Federation‏ (2011–2012)

ב-30 באוגוסט 2011, דווח שפרודיוס יערוך את הקרב הראשון שלו לאחר תקופתו ב-WWE, כשיופיע עבור ארגון ההיאבקות היפני Inoki Genome Federation‏ (IGF) ב-3 בספטמבר תחת שם במה חדש, אלכסנדר קוזלוב. בתאריך זה הוא הפסיד לאריק האמר תוך פחות משלוש דקות. ב-2 בדצמבר, קוזלוב גבר על מונטנאה סילבה. ב-26 במאי 2012, פרודיוס התמודד מול ג'רום לה באנר על אליפות ה-IGF, אך הוא כשל בניסיונו לזכות בתואר זה, כשנחל הפסד לאחר שלוש דקות בלבד. ב-10 ביולי, הוא השיג קרב חוזר על התואר, אך גם בפעם זו הוא הפסיד לג'רום לה באנר. הוא לא התאבק מאז אותו הקרב, כשהחליט להסב את תשומת ליבו לעבודה בתור שחקן ופעלולן.
אליפויות והישגים > אמנויות לחימה

סמבו
אליפות סמבו במשקל כבד של ארצות הברית
איגוד הקיקבוקס של ארצות הברית
אליפות ההיאבקות הבינלאומית במשקל כבד של USKBA
אליפויות והישגים > היאבקות מקצועית

הישגים בארגון ההיאבקות Ohio Valley Wrestling - OVW
אליפות במשקל כבד של OVW (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-53 מתוך 500 המתאבקים הטובים ביותר לשנת 2009
הישגים בארגון ההיאבקות World Wrestling Entertainment - WWE
אליפות הזוגות של ה-WWE (פעם אחת)  - עם סנטינו מארלה
פרסי הסלאמי (פעם אחת)
פריצת השנה (2008)
הישגים במגזין ההיאבקות Wrestling Observer Newsletter - WON
המתאבק הכי אוברייטד (2008)
הקרב הגרוע של השנה (2008)  - נגד טריפל H ואדג' באירוע סדרת ההישרדות
הערות שוליים

↑  ולדימיר קוזלוב שוחרר מהחוזה שלו
| אלופי הזוגות של Raw |
| --- | --- | --- |
| 2000 | כריס בנואה וקורט אנגל • אדג' וריי מיסטריו • לוס גררוס (צ'אבו גררו ואדי גררו) • Team Angle/The World's Greatest Tag Team (צ'ארלי האס ושלטון בנג'מין) • אדי גררו וטאג'ירי • האחים באשהם (דני באשהם ודאג באשהם) • ריקישי וסקוטי 2 הוטי • צ'ארלי האס וריקו • הדאדלי בויז (באבא ריי דאדלי ודי-בון דאדלי) • בילי קידמן ופול לונדון • קנזו סוזוקי ורנה דופרי • ריי מיסטריו ורוב ואן דאם • אדי גררו וריי מיסטריו • MNM (ג'ואי מרקורי וג'וני נייטרו) • הלגיון אוף דום (אנימל והיינדרייך) • בטיסטה וריי מיסטריו • פול לונדון ובריאן קנדריק • דיוס ודומינו • מאט הארדי ומונטל וונטביוס פורטר • ג'ון מוריסון והמיז • קורט הוקינס וזאק ריידר • הקולונס (קרליטו ופרימו) • אדג' וכריס ג'ריקו • ג'רי-שואו (ביג שואו וכריס ג'ריקו) • D-Generation X (שון מייקלס וטריפל H) |  |
| 2010 | שואומיז (ביג שואו והמיז) • שושלת הארט (דייבי הארת' סמית וטייסון קיד) • קודי רודס ודרו מקינטייר • הנקסוס (דייוויד אוטונגה וג'ון סינה) • הנקסוס/The Corre (הית' סלייטר וג'סטין גבריאל) • סנטינו מארלה וולדימיר קוזלוב • ג'ון סינה והמיז • ביג שואו וקיין • הנקסוס (דייוויד אוטונגה ומייקל מקגיליקטי) • Air Boom (אוון בורן וקופי קינגסטון) • פרימו ואפיקו • קופי קינגסטון ו-R-טרות' • Team Hell No (דניאל בריאן וקיין) • השילד (רומן ריינס וסת' רולינס) • גולד & סטארדאסט (קודי רודס/סטארדאסט וגולדאסט) • הניו אייג' אאוטלוס (בילי גאן ורוד דוג) • האוסוס (ג'יי אוסו וג'ימי אוסו) • דמיאן מיזדאו והמיז • טייסון קיד וסזארו • הניו דיי (ביג אי, קופי קינגסטון ואקסבייר וודס) • הפריים טיים פליירס (דארן יאנג וטייטוס אוניל) • סזארו ושיימוס • גאלוס ואנדרסון (לוק גאלוס וקארל אנדרסון) • ההארדי בויז (ג'ף הארדי ומאט הארדי) • דין אמברוז וסת' רולינס • ג'ייסון ג'ורדן וסת' רולינס • ברון סטרומן וניקולאס • בריי וויאט ומאט הארדי • The B-Team (בו דאלאס וקורטיס אקסל) • דולף זיגלר ודרו מקינטייר • AOP (אקאם ורזאר) • בובי רוד וצ'אד גייבל • הריבייבל (דאש ויילדר וסקוט דוסון) • ברון סטרומן וסת' רולינס • דולף זיגלר ורוברט רוד • The Viking Raiders (אריק ואיבר) |  |
| 2020 | מרפי וסת' רולינס • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) • The Hurt Business (סדריק אלכסנדר ושלטון בנג'מין) • AJ סטיילס ואומוס • RK-Bro (רנדי אורטון ורידל) • אקדמיית אלפא (צ'אד גייבל ואוטיס) • סמי זיין וקווין אואנס • The Judgment Day (פין באלור ודמיאן פריסט) • קודי רודס וג'יי אוסו • Awesome Truth (המיז ו-R-טרות') • The Judgment Day (פין באלור ו-JD מקדונה) (נוכחיים) |  |
קוזלוב בתוכנית סמאקדאון, 2008
קוזלוב וסנטינו מארלה בפרק של התוכנית Raw במנצ'סטר, אנגליה, נובמבר 2010
גמישות (אנטומיה)

אישה מבצעת מתיחה
אישה מבצעת מתיחה
חתול מתמתח
גמישות גופנית (Flexibility) היא היכולת של המפרק ושל השרירים המקיפים אותו לנוע בחופשיות במלוא טווח התנועה או מעבר לכך מבלי לגרום לגוף כאב, נזקים או פציעות. הגמישות מושפעת ממבנה העצמות וממבנה הרקמות הקיימות במפרק. לתפקוד מערכת העצבים יש השפעה מסוימת על יכולות התנועה בתחום הגמישות. ישנם גורמים נוספים המשפיעים על רמת הגמישות של המפרקים, כגון: מין, גיל, משקל, גנטיקה, אורח החיים ופעילות גופנית. גם רמת העייפות משפיעה על הגמישות.
טווח התנועה במפרקים משתנה מאדם לאדם, והוא נמדד במעלות או בסנטימטרים.
גמישות היא מרכיב חשוב באימוני הכושר הגופני ובעיקר ביוגה.
מקובל להבחין בין סוגי גמישות שונים: גמישות סטטית, גמישות דינמית וגמישות סטטית-פסיבית.
חשיבות הגמישות

לגמישות תפקיד חשוב באימוני הכושר הגופני בפרט, ובספורט בכלל. לגמישות הגוף יש חשיבות רבה משום שהיא משפיעה על בריאות האדם, על כושרו הגופני ועל איכות חייו.
הגמישות משפיעה לטובה על מערכת הנשימה, על בריאות השלד באופן כללי ועמוד השדרה בפרט, על מערכת העצבים ועל פעילות המעיים, והיא מפחיתה הצטברות פסולת במפרקים. הגמישות מונעת ליקויי יציבות ומאפשרת לאזן את הגוף במנח הנכון לו.
נדרשת רמת גמישות טובה מספיק על מנת לשמור על עצמאות תפקודית. כאשר מרכיב הגמישות עולה, אנחנו שומרים על הגוף מפני פציעות מיותרות ומאפשרים לו לבצע את המטלות היום יומיות ללא כאב. שריר גמיש יותר מאפשר יכולת גבוהה ובטוחה יותר לבצע פעילות תוך כדי התנגדות.
אימון לשיפור הגמישות הוא האימון הפחות מוערך במשטר האימונים בחדרי הכושר, על אף תרומתו הרבה בהיבט הבריאותי.
בחלק מענפי הספורט, הגמישות מאפשרת תנועתיות רבה יותר ולעיתים חשובה לזריזות. הודות להגדלת טווח תנועת המפרק משתפרת יכולת הביצוע בעת פעילות ספורטיבית. אנשים המשתתפים בספורט תחרותי יכולים להשיג באמצעות אימוני גמישות אפקט מאזן[דרושה הבהרה].
כאשר אנו מודעים לגוף, אימוני גמישות עשויים להרגיע את קבוצת השרירים הנמתחת. כמו כן הגמישות מסייעת להפחתת כאבים שמופיעים לאחר פעילות גופנית מאומצת באמצעות מתיחות שונות לפני הפעילות ואחריה. תרגול חוזר של מתיחות ישפר את טווח התנועה.
בנוסף לכך הגמישות מונעת התכווצויות לאחר אימוני כוח הגורמים לשרירים להתקצר ומאפשרת ביצוע טכני נכון ובריא יותר של תרגילים.
דרכים לשיפור הגמישות

גמישות ואלסטיות מושפעות ממרכיב גנטי, והן שונות מאדם לאדם. גמישות בשריר מסוים לא מחייבת גמישות גם בשריר אחר. אף על פי שהגמישות היא מולדת ומושפעת מנתונים גנטים, ניתן לשפרה בכמה שיטות. הדרך העיקרית לשיפור הגמישות היא על ידי תרגילי מתיחות. המונח "מתיחה" משמעותו התארכות השריר על ידי הפעלת כוח. הפעלת הכוח גורמת לשינוי ביכולת השרירים להימתח ומשפרת את טווח התנועה של המפרקים. מומלץ לבצע מתיחות כאשר טמפרטורת הגוף גבוהה, היות שבמצב זה רמת האלסטין בשריר גבוהה. בענפי ספורט שונים ובייחוד בענף ההתעמלות, הספורטאים נדרשים לגמישות רבה, ולכן מבצעים תרגילי מתיחות רבים. המתיחות תורמות להפחתה או למניעת הכאבים והפציעות האפשריות אחרי אימון, שכן הכאבים מופיעים 24 שעות לאחר האימון ומגיעים לשיאם 48 שעות לאחר האימון.
כדי לשכלל את גמישות המפרקים מומלץ לבצע תרגילי מתיחות מסוגים שונים על ידי הפעלת איבר בגוף עם או ללא עזרת גורם חיצוני.
נהוג להבחין בין המתיחות השונות לפי מספר קריטריונים: מתיחות המבוצעות עצמאית או על ידי כוח חיצוני (אקטיביות/פסיביות) ומתיחות עם תנועה וללא תנועה (דינמיות/סטטיות).
שיטות המתיחה הנפוצות ביותר הן מתיחה אקטיבית, מתיחה פסיבית, מתיחה בליסטית, מתיחה דינמית, מתיחה סטטית ומתיחות בשיטת ה –PNF.
סוגים שונים של גמישות

גמישות דינמית – היכולת לבצע תנועות דינמיות בטווח התנועה המלא של המפרקים.
גמישות סטאטית – מתיחת שריר מתנגד על ידי שימוש בשריר פעיל. לדוגמה הרמת רגל קדימה והחזקתה במצב זה. גיד הברך (אנטגוניסט) נמתח בזמן ששרירי הירך (אגוניסט) מחזיקים את הרגל למעלה.
גמישות סטטית-פסיבית – היכולת להחזיק איבר במצב מתיחה תוך שימוש במשקל הגוף או באביזר חיצוני. למשל, מתיחת הרגל קדימה והנחתה על כיסא.
גמישות יתר מפרקית

גמישות יתר מפרקית (Hypermobility of the joints) היא היכולת לבצע תנועות במפרק בטווח רחב מהנורמה. לרוב גמישות יתר אינה מלווה בסימפטומים. עם זאת, כאשר המפרקים אינם מיוצבים ומופיעים סימפטומים, ייתכן ומדובר בתסמונת גמישות יתר.
גמישות יתר ניכרת בעיקר בקרב ילדים. גמישות יתר אצל תינוקות משפיעה על ההתפתחות ביסודות התנועה. אנשים הסובלים מגמישות יתר מאופיינים על ידי תנועתיות בטווחים גדולים במפרקים. גמישות יתר מפרקית לעיתים מלווה בקיצור השרירים. על-מנת לייצב את המפרקים ואת הגוף בתנוחות השונות השרירים מתקצרים. גמישות יתר מעלה שכיחות לפציעות מערכת שריר השלד. את גמישות היתר ניתן לשפר באמצעות טיפול. חיזוק השרירים אשר מייצבים את המפרק על ידי פעילות גופנית מובנית ומודעות ליציבה נכונה ובריאה עשויים לשפר את גמישות היתר, עם זאת לא ניתן לשנות את טווחי התנועה של המפרקים, והאלסטיות שלהם נשמרת גם לאחר הטיפול.
הערות שוליים

1 2 3 4  יתרונות הגמישות לפעילות ספורטיבית (ארכיון)
1 2 3  רן מגן, גמישות - הגדרה, גורמים ודרכים לשיפור
1 2 3  יניב מימון, גמישות
1 2 3 4  מערכת הפורטל, חשיבות הגמישות (ארכיון)
↑  טל משאל, גמישות יתר (ארכיון)
↑  סיגל ולדמן, גמישת יתר, באתר "קפיצה"
| --- | --- |
בקרת זהויות :  GND: 4145125-9 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קרישת דם

| --- | --- |
 שיוך:  ריפוי פצעים 
 תיאור ב:  Collier's New Encyclopedia, 1921 
 מזהים
 קוד MeSH:  G09.188.390.150 
 מזהה MeSH:  D001777 
 מערכת השפה הרפואית המאוחדת:  C0005778 
 
קרישת דם (בלועזית: Coagulation) היא מנגנון קריטי שבאמצעותו נשמרת תקינותו של מחזור הדם ונמנע איבוד דם. מנגנון זה הוא חלק בהומאוסטאזיס של גוף האדם. קרישת דם היא תהליך שבו הדם, אשר נמצא במצב נוזלי בדרך-כלל, הופך לגושים מוצקים הנקראים קרישי דם.
קרישי הדם מורכבים מתאי דם אדומים, מטסיות דם ומסיבים של החלבון פיברין, ונוצרים בדרך-כלל כשכלי דם נפגע ודם מתחיל לזרום החוצה.
תהליך קרישת הדם

לפיברינוגן תפקיד מרכזי במנגנון הקרישה. זהו זימוגן של פיברין הנוצר בכבד ומהווה 4% מחלבוני הפלזמה. הפיברינוגן הוא חלבון מסיס, ובתהליך סתימת הפרצה, על ידי האנזים תרומבין, הוא הופך לפיברין, שהוא חומר שאינו מסיס, וכך סותם את הפריצה בכלי הדם הפצוע. אחד מגורמי קרישת הדם הוא הסידן.

מנגנון קרישת הדם מבוסס על הפעלת גורמי קרישה שונים. ההפעלה הראשונית של מערכת הקרישה יכולה להיעשות בשתי דרכים עיקריות – במנגנון האינטרינזי על ידי פקטור XII אשר מפעיל את המערכת, כתוצאה מנזק מקומי לכלי הדם, או במנגנון האקסטרינזי על ידי הגורם הרקמתי (תרומבופלסטין רקמתי, tissue factor) יחד עם פקטור VII.

מקובל לחלק את מנגנון הקרישה לשלושה שלבים:
התהליך עד להפעלת פקטור X – יכול להיעשות במנגנון האינטרינזי (שבו דרושים גורמי הקרישה מסוג פקטור VIII, פקטור IX, פקטור XI ופקטור XII, פוספוליפידים ויוני קלציום), או במנגנון האקסטרינזי (דרוש תרומבופלסטין רקמתי ופקטור VII).
הפעלה של פקטור II – (פרותרומבין) והוא הופך לטרומבין, בעזרת פקטור X, פקטור V ויוני קלציום ופוספוליפידים.
פקטור I (פיברינוגן) הופך לפיברין, על ידי טרומבין, ועובר פולימריזציה ספונטנית. פקטור XIII עוזר בתהליך הפולימריזציה הנ"ל.
שני התהליכים שבהם נוצר פיברין מפיברינוגן:
תהליך קרישת הדם > שפעול טסיות הדם

טסיות דם הן אלו המאתחלות את תהליך קרישת הדם בחלק נכבד מהמקרים. בכלי דם רגילים, מופרש החלבון vWF (פקטור פון וילברנד – von Willebrand Factor) לאזור בין האנדותל לדופן החיצוני של כלי הדם, אזור המופרד מזרם הדם התקין. כאשר כלי דם נפגע, נחשף ה-vWF לדם ומגייס נוגדנים, קולגן וגורמי קרישה נוספים. טסיות הדם הנחשפות לקולגן נצמדות אליו. כמו כן, הן עוברות תהליך שפעול: באמצעות vWF, מתקיימת תגובה כימית עם חלבונים בשטח הטסית. שפעול זה גורם לשני אפקטים:
שחרור תוכן הטסיות: ADP, סרוטונין, vWF וחומרים נוספים. שחרור תוכן הטסיות גורם למשיכה של טסיות נוספות לאזור. טסיות אלו אף הן משופעלות על ידי vWF וכך הלאה. כמן כן, תוכן הטסיות גורם לעליה ביכולת ההצמדות של פיברינוגן באזור.
שינוי בצורת הטסיות: הטסיות מאבדות את צורתן המעוגלת והופכות לדמוי כוכב. בצורה כזאת יש ביכולתן להצמד טוב יותר.
תהליך קרישת הדם > תהליך קרישת הדם המשני

ישנם שני תהליכים בתוך תהליך זה: אחד המתחיל ב-Tissue factor והשני על ידי בניית קומפלקס על קולגן.
פתולוגיות

לעיתים נוצר קריש דם באופן ספונטני בכלי דם תקינים. פקיקים אלו עלולים להיתקע בדפנות כלי הדם ולחסום בצורה חלקית או מוחלטת את זרימת הדם. במקרה וזרימת הדם אל שריר הלב נחסמת, למשל, התוצאה עלולה להיות אוטם שריר הלב (התקף לב). במקרה שזרימת הדם אל הריאה נחסמת, התוצאה היא תסחיף ריאתי. במקרה וזרימת הדם אל המוח נחסמת, התוצאה היא שבץ. קריש דם שנוצר באופן ספונטני בכלי דם תקין ושנשאר צמוד לדופן כלי הדם נקרא קריש דם (Thrombus). במקרה שהפקיק ניתק ומתחיל לזרום עם הדם, הוא מכונה "תסחיף" (Embolus). קרישי דם במערכת הוורידים העמוקים של הרגליים (הוורידים העיקריים אשר מנקזים את הדם מהרגליים אל הגוף) גורמים לפקקת ורידים ואף להביא לתמותה בשל תסחיף ריאתי.
קיימות מספר מחלות של קרישת דם, המתבטאות בקרישת-יתר, מצב שבו פקיקים נוצרים בצורה מוגברת ועלולים לחסום כלי דם, או קרישת-חסר, מצב שבו דימומים פנימיים וחיצוניים אינם מופסקים עקב פגם בתהליך קרישת הדם. מחלת קרישת הדם הידועה ביותר היא המופיליה שהיא מחלה של קרישת-חסר. גירוי יתר של מנגנוני קרישת הדם יכול להוביל לקרישה תוך-כלית מפושטת.
סיווג הפרעות בקרישת דם

באופן כללי, הפרעות בקרישת הדם מחולקות לשני סוגים:
הפרעה ראשית (Primary hemostasis disorder), שבה הפגם הוא בטסיות. מאחר שהן הראשונות להגיב במקרים של דימום, פגם בהן יאופיין בדימומים מיידיים ושטחיים, ובריריות – רירית האף, מערכת העיכול, מנורגיות, דימומי חניכיים והמטומות בעור. דימומים כאמור יכולים לאפיין גם צורה קלה של מחלת פון וילברנד. אצל חולה בעל דימומים כאלו, יש לבחון מהו מספר הטסיות (בספירת דם), וכן בדיקה תפקודית לאיגור (אגרגציה) של הטסיות. כך למשל, בטרומבואסתניה גלנצמן, עקב חוסר היכולת של הטסיות לעבור אגרגציה ולהיצמד זו לזו, ניתן לראות כי הקריש אשר נוצר לא קטן לאחר זמן מה כתוצאה מחוסר התכווצות הטסיות.
הפרעה משנית (Secondary hemostasis disorder), שבה הפגם הוא בפקטורי הקרישה (יכול להיות גם צורה קשה של מחלת פון וילברנד): הדימומים הם עמוקים- לחללים, לשרירים, פרקים, תוך מוחי ולרטרופריטוניאום. אצל חולה עם דימומים כאלו, יש לבחון את הערכים PTT, PT, פיברינוגן, TT (בהמשך, להלן) ובדיקות נוספות כגון D-DIMER. כל בדיקה מכוונת לגבי פקטורי קרישה ספציפיים שעלולים להיות פגומים בתהליך הקרישה.
בדיקת תפקודי הקרישה

זמן דימום תקין נע בין 4 ל-8 דקות, הוא מוארך בהפרעה כמותית או איכותית בטסיות ובפגיעה בכלי הדם.
זמן קרישה תקין נע בין 8 ל-12 דקות.
זמן פרותרומבין, או PT-prothrombin time – זהו מבחן שבו מוסיפים תרומבופלסטין רקמתי ויוני קלציום, המפעילים את מערכת הקרישה. מבחן זה בודק למעשה את המנגנון האקסטרינזי ותפקודו של פקטור VII, וכן את שלב 2 כאמור לעיל. הזמן התקין נע בין 12–14 שניות. כך למשל, מחסור בפקטור VII יגרום לעליה ב-PT, בעוד שספירת הטסיות ו-PTT יהיו במסגרת הנורמה (ראו להלן). באופן דומה, שימוש בקומדין או קיומה של מחלת כבד, עלולים להאריך את PT.
מבחן PTT- partial thromboplasin time- זהו מבחן הבודק את המנגנון האינטרינזי. קרישת הפלזמה נבדקת על ידי הוספת קלציום, פוספוליפידים וגורמים המפעילים את פקטור XII ובוחנים כמה זמן לוקח לקריש הדם להיווצר. זמן תקין הוא בין 25–40 שניות. הפקטורים המעורבים במבחן זה הם הפקטורים 12,11,10,9,8,5,2,1. מחלות בהן זמן PTT גבוה הן מחלות המאופיינות בבעיה בפקטורי קרישה הפועלים במנגנון האינטרינזי כפי שהוזכרו לעיל, כאשר מבחן PT תקין, הרי שהפקטורים הנבדקים הם רק הפקטורים 12,11,9,8 (שאר הפקטורים מעורבים במסלול המשותף לאינטרינזי ולאקסטרינזי)- למשל, במחלות המופיליה במקרה שיש דימום (ואז הפגם יהיה בפקטור 8 או פקטור 9) או בחוסר של פקטור 12 או פקטור 11 – אם החולה אינו מדמם. במקרה שגם PTT וגם PT מוארכים (כאשר מספר הטסיות הוא תקין), יש בעיה בפקטורי הקרישה המשותפים הן למנגנון האינטרינזי והן למנגנון האקסטרינזי – פקטור 10,5,2,1.
זמן טרומבין (TT-thrombin time) – זהו מבחן הבודק את שלב 3 של הקרישה בלבד. זמן מוארך מעיד על רמת פיברינוגן נמוכה, או הפרעה בפעילות הפיברינוגן (מוסיפים טרומבין, אשר אמור להפוך פיברינוגן לפיברין, אם רמות הפיברינוגן נמוכות או שיש הפרעה בפעילותו, הזמן יתארך).
ראו גם

מחלות של מערכת הדם
נוגד קרישה
מחלת פון וילברנד
קרישיות יתר בהיריון
הערות שוליים

↑  ד"ר שמואל גבעון, "קרישי דם", אתר "שירותי בריאות כללית"
↑  Epidemiology and Risk Factors for Venous Thrombosis
| --- | --- |
בקרת זהויות :  NLI: 987007283116505171  BnF: cb11978819v (data)  GND: 4007275-7  LCCN: sh85014936  NKC: ph171353 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ההפעלה הראשונית של מערכת הקרישה יכולה להיעשות בשתי דרכים עיקריות – במנגנון האינטרינזי או במנגנון האקסטרינזי
תרשים תהליך קרישת הדם המשני
אנדרטת חללי התעופה באיסטנבול

| --- | --- |

 מידע כללי
 סוג:  אנדרטה, מבנה אדריכלי 
 על שם:  שלושה חלוצי תעופה אשר נהרגו בשתי תאונות אוויריות בשנת 1914
 מיקום:  איסטנבול 
 מדינה:  טורקיה 
 הקמה ובנייה
 תקופת הבנייה:  ?–1916
 תאריך פתיחה רשמי:  1916 
 אדריכל:  ודט טק 
 קואורדינטות:  41°00′57″N 28°57′10″E﻿ / ﻿41.0159277778°N 28.9528333333°E﻿ / 41.0159277778; 28.9528333333
  (למפת איסטנבול מוגדלת) אנדרטת חללי התעופה באיסטנבול(למפת איסטנבול רגילה) אנדרטת חללי התעופה באיסטנבול
 
אנדרטת חללי התעופה באיסטנבול (טורקית: Tayyare Şehitleri Anıtı) היא אנדרטה לזכרם של שלושה חלוצי תעופה אשר נהרגו בשתי תאונות אוויריות בשנת 1914 מעל שמי ארץ ישראל במהלך ניסיונות לבצע מסע אווירי מאיסטנבול בטורקיה אל אלכסנדריה אשר במצרים. השלושה זכו למעמד של גיבורים לאומיים, האנדרטה לזכרם הוקמה ב-1916 ובמקום נערכת אזכרה לשלושה מדי שנה. אנדרטה נוספת לזכרם של חללי האסון בצמח הוקמה גם במקום ההתרסקות (-800 מטרים מזרחית לכביש העובר בין מעגן לעין גב בקרבת קיבוץ האון).
היסטוריה

פחות מעשור לאחר הטיסה הראשונה של האחים רייט, ב-1903, הקימה האימפריה העות'מאנית חיל אוויר אשר מטוסיו נקנו מצרפת ושם גם הוכשרו ראשוני טייסיו. החל מ-1912 הוקם בית ספר לטיסה סמוך לאיסטנבול, ובו התבצעה הכשרת טייסים חדשים. חיל האוויר הטורקי נטל חלק במלחמות הבלקן בשנת 1912.
בשנת 1913 הכריזה אגודת תעופה צרפתית על תחרות במסגרתה יוענק פרס לטייס הראשון שמצליח להשלים מסע בן 5,600 ק"מ מפריז לקהיר דרך ארץ ישראל. הטייס הראשון להשלים מסע זה היה ז'ול ודרינס (Jules Vedrines) אשר החל את מסעו ב-10/11/1913, נחת ביפו במהלך דצמבר אותה שנה ולבסוף הגיע לקהיר ב-29 בדצמבר 1913. צוות נוסף שכלל את הטייס מרק בונייר (Marc Bonnier) והמכונאי יוסף ברנייר (Joseph barnier), אומנם החל את המסע זמן קצר לפני ורדינס אך התעכב בשל בעיות טכניות באיסטנבול. מטוסם של צוות זה היה הראשון לנחות בירושלים (לשם הגיעו ב- 31 בדצמבר 1913), והגיע לקהיר ב-1 בינואר 1914.
בעקבות הצלחת מסעותיהם התעופתיים של הצוותים הצרפתיים גברה בתוך האימפריה העות'מאנית להגיע להשגים דומים. בפברואר 1914, יצאו לדרכם שני צוותים טורקיים למסע מאיסטנבול לעבר קהיר. מטרת המסעות הייתה להדגים את כוחו של חיל האוויר העות'מאני, להדגים את האופן שבו באמצעות טיסות ניתן לקרב את החלקים המרוחקים של האימפריה ולהדגים את המחויבות לקדמה של השלטון באיסטנבול. הצוות הראשון כלל הטייס פטחי בי וטייס המשנה סדיק ביי, אשר היה חבר קרוב של שר המלחמה הטורקי אנוור פאשה. הצוות השני, אשר יצא לדרך זמן קצר מאוחר יותר כלל את הטייס נורי ביי וטייס המשני אימאעיל חקי בי. נורי ביי התפרסם זמן קצר קודם לכן משום שהיה לטייס הראשון לטוס מאדירנה לעבר איסטנבול.